Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,	13.jaanuar 2005 nr 26

Detailplaneeringu kehtestamine
(Tööstuse 2, Haapsalu)

Haapsalu Linnavalitsus algatas Tööstuse 2 detailplaneeringu 05.05.2004 korraldusega nr 344. Planeeringu eesmärgiks on olemasoleva krundi jagamine kaheks krundiks ning planeeritud kruntidele ehitusõiguse määramine. Planeering võeti vastu 01.12.2004 Haapsalu Linnavalitsuse korraldusega nr 836. Planeering on nõuetekohaselt kooskõlastatud ja avalikustatud.
Juhindudes Haapsalu põhimääruse § 35 lõike 1 punktist 2, § 63, kohaliku omavalitsuse korralduse seaduse § 6 lõike 3 punktist 1, § 30, § 31, planeerimisseaduse § 24 lõikest 3, § 25 lõigetest 4 ja 5, § 26 lõigetest 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada krundi Tööstuse 2, Haapsalu detailplaneering.
2.	Linnaarhitektil (A. Joost) informeerida Lääne maavanemat ja Lääne Maakatastrit detailplaneeringu kehtestamisest ühe kuu jooksul planeeringu kehtestamise päevast alates alljärgnevalt:
2.1 saata Haapsalu Linnavalitsuse vastava korralduse koopia korralduse punktis 1 nimetatud detailplaneeringu kehtestamise kohta koos planeeringu projektiga Lääne maavanemale;
2.2 saata Haapsalu Linnavalitsuse vastava korralduse koopia koos planeeringu põhijoonisega Lääne Maakatastrile.
3.	Linnavalitsuse avalike suhete nõunikul (L.Ollino) avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Fortum Elekter AS-ile (Tööstuse 2, 90506 Haapsalu), Vaidor Siilile (Männiku tee 17, 90506 Haapsalu) ja Televõrgu AS-ile (Kadaka tee 42, 12915 Tallinn) korralduse koopia saatmisega posti teel ning ehituse- ja arhitektuurigrupile (A.Joost) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär